Differenciáldiagnosztikai nehézséget okozó fonálgranuloma appendectomia után
Authors: Seszták Tímea , Kálmán Attila , Cseh Áron , Krivácsy Péter , Micsik Tamás , Rudas Gábor 
Published: March 2021

Összefoglaló. Az appendectomia szövődményei a leggyakrabban a korai
posztoperatív időszakban jelentkeznek. A műtét után évekkel megjelenő szövődmény
ritka. Egy 11 éves kislányt vizsgáltunk 2 hete fennálló hasi panaszok miatt.
Anamnézisében 8 évvel ezelőtt hagyományos módon elvégzett appendectomia
szerepel. Az Ausztriában készült első hasi ultrahangvizsgálat eltérést nem
talált. Az intézetünkben elvégzett képalkotó vizsgálatok – hasi ultrahang,
MR-vizsgálat – ileocoecalisan elhelyezkedő szolid terimét igazoltak, és
felvetették a folyamat gyulladásos eredetét. A szerteágazó klinikai tünetek, a
laboratóriumi és a képalkotó diagnosztikai eltérések kapcsán
differenciáldiagnosztikai szempontból a gyulladásos bélbetegség lehetősége is
felmerült, és biztonsággal a tumoros folyamatot sem sikerült kizárni. A
rosszabbodó status miatt műtét történt. Ennek során a colon ascendenssel
összefüggő, makroszkóposan tumoros megjelenésű elváltozást távolítottak el. A
szövettani vizsgálat malignitást nem igazolt, a folyamat idegen test okozta –
varróanyag-granuloma – krónikus gyulladásos jellegét erősítette meg. A
vizsgálatok kapcsán coeliakia is igazolódott. A hasi műtétek ritka szövődménye a
Schloffer-tumor, melyet idegen test típusú – gyakran sebészi
varróanyag-maradvány körüli – granulomatosus gyulladásos folyamat jellemez. Az
entitás ismerete differenciáldiagnosztikai szempontból fontos. Nehezítette a
diagnózist az első hasi ultrahangvizsgálat negatív eredménye és az egyidejűleg
manifesztálódó coeliakia. Orv Hetil. 2021; 162(3): 112–115.
Summary. Generally, complications with appendectomy occur during the
early postoperative stage and are quite rare years after the operation. In case
of late manifestation of complications, the clinical signs are generally
unspecific. We report a case of an 11-year-old girl – who underwent an
appendectomy 8 years ago – with abdominal pain during the last 2 weeks. The
first ultrasound examinations were carried out in Austria with normal results.
In our department, the ultrasonography and the MR examinations showed an
inhomogeneous abdominal mass which was connected to the abdominal wall and with
the suspicion of inflammation. Because of the diversified results of radiology
imaging and laboratory test, inflammatory bowel disease and tumor were
considered in the differential diagnosis. During the operation, a tumor-like
lesion related to the ascending colon was found. The histopathological
examination revealed a foreign body type suture granuloma with a central
abscess. Malignancy was not found. The clinical investigation proved celiac
disease, too. The Schloffer tumor is a rare complication after abdominal
surgery. This is a foreign body type inflammatory granuloma mainly around a
surgical thread. The knowledge of the entity is important in differential
diagnostic aspect. The presence of celiac disease in combination with the
negative result of the first ultrasound examination made the exact diagnosis
more difficult. Orv Hetil. 2021; 162(3): 112–115.